മാര്പാപ്പയ്ക്കു ദുരൂഹത നിറഞ്ഞ കത്ത് മിലാന്: മാര്പാപ്പയെ അഭിസംബോധന ചെയ്ത് ഇറ്റാലിയന് നഗരമായ മിലാനില് പോസ്റ്റ്ചെയ്ത കത്തിനെക്കുറിച്ച് അന്വേഷണം. മൂന്ന് വെടിയുണ്ടകള് അടക്കം ചെയ്തിരിക്കുന്ന കത്തിലെ ദുരൂഹതകള് കണ്ടെത്താനാണ് അന്വേഷണമെന്ന് ഇറ്റാലിയന് പാരാമിലിറ്ററി പോലീസ് അറിയിച്ചു. മിലാന് നഗരപ്രാന്തത്തില് കത്തുകള് തരംതിരിക്കുന്ന ഒരു കേന്ദ്രത്തിലെ ജീവനക്കാരനാണ് ഫ്രാന്സില്നിന്ന് പോസ്റ്റ്ചെയ്തിരിക്കുന്ന കത്തിനെക്കുറിച്ച് ആദ്യം സംശയം പ്രകടിപ്പിച്ചത്. ദ് പോപ്പ്, വത്തിക്കാന് സിറ്റി, സെന്റ് പീറ്റേഴ്സ് സ്ക്വയര്, റോം എന്ന വിലാസം പേനകൊണ്ടാണ് കത്തില് എഴുതിയിരിക്കുന്നത്. പിസ്റ്റലുകളില് ഉപയോഗിക്കാന് കഴിയുന്ന തരത്തിലുള്ള മൂന്ന് വെടിയുണ്ടകള് കത്തിനുള്ളില് ഉണ്ടായിരുന്നു. വത്തിക്കാനിലെ സാന്പത്തിക കാര്യങ്ങളെക്കുറിച്ചുള്ള സന്ദേശവും കത്തില് ഉണ്ടായിരുന്നു. കത്തിനെക്കുറിച്ച് അന്വേഷണം പുരോഗമിക്കുകയാണ്. വത്തിക്കാന് ഇക്കാര്യത്തില് പ്രതികരിച്ചിട്ടില്ല.